**ИЗВЕШТАЈ О САМОВРЕДНОВАЊУ ЗА 2015/16. ГОДИНУ**

|  |  |  |
| --- | --- | --- |
| **Тим за самовредновање**  Чланови Тима за самовредновање, за радну 2015/16. годину:  Ужи Тим на нивоу Установе:Милана Јовићевић, психолог (координатор Тима), Снежана Јоцић, васпшитач у забавишној групи, Марта Пертет, логопед, Чила Ћалуш, васпитач у мешовито узрасној групи (двојезични програм на мађарском и немачком језику), Биљана Бошњак, педагог, Елза Фаркаш, медицинска сестра-васпитач у јасленој групи и члан управног одбора, Снежана Флего, помоћник директора-координатор ВО рада, Мирјана Гуриновић, помоћник директора за прву педагошку јединицу, Јасмина Кукић, педагог, Марина Пиуковић, васпитач у у зрасномешовитој групи на (прилагођени монтесори програм на хрватском језику), Снежана Давчик Дутина, родитељ.  Тимови вртића чине: стручни сарадник, предстваник васпитача из сваке ВО групе, два предтавника родитеља из сваке ВО групе и помоћник директора.  Вртићи који су у овој школској години имали формиране тимове који су вршили самовредновање рада вртића и израђивали акционе планове за унапређење рада вртића су: Шумица I крило, Шумица II крило, Наш бисер, Зека, Шумица-јасле, Алиса. Веверица, Пинокио, Палчица, Невен, Лабуд, Дуга, Сеница, Сунцокрет, Мала сирена, Звездице, Хајди, Марија Петковић, Балончићи, Машталица, Пера Детлић, Марјаи Марија, Кекец, Калимеро, Плави зец, Бубамара, Маслачак, Цицибан. | | |
| **Избор области самовредновања**  Годишњим планом самовредновања за радну 2015/16. годину планирано је и реализовано самовредновање 2., 3. и 4. области квалитета рада установе. У Оквиру друге и треће области, вредновани су сви стандарди квалитета. У четвртој области квалитета издвојили смо стандард 4.3. Предшколска установа подржава учење и развој детета кроз пружање подршке породици .  .На захтев директора, у мају месецу смо проширили предмет вредновања и вредновали кључне стандарде из свих осталих области квалитета.  **Контекст и опис процеса самовредновања**  У претходној школској години смо вредновали све области квалитета. Даљи процес вредновања смо наставили усмеравајући се приоритетно на области Васпитно образовног рада, Дечији развој и напредовање и Подршка деци и породици. У претходном периоду смо у нашој Установе интезивно радили на унапређивању планирања и евалуације ВО рада, индивидуализацији процеса ВО рада, праћењу напредовања дечијег развоја и видљивости тих процеса у педагошкој документацији. Израдили смо инструменте за самовредновање ове две области и пружали подршку васпитачима у коришћењу тих инструменета и даљем планирању за процес личног самовредновања. Као приоритети су се још додатно издвојили Програм за превенцију насиља, злостављања и занемаривања деце, инклузивни програм и програм адаптације деце у вртићу. У установи је такође започет процес хоризонталног учења односно самовредновања.  Методологија самовредновања:  - анализа документације установе - Предшколски програм, Годишњи план, Развојни план,  -анализа остале документације установе (евиденција правне службе и службе за упис деце у установу, записници руководећих, стручних и саветодавних органа установе, документација о раду тимова установе),  -документација о раду директора, помоћника директора, стручних сарадника,  -увид у документацију васпитне групе (књиге неге и во-рада, књиге во-рада, васпитача, документација о реализацији посебних и специјализованих програма),  -посматрање простора вртића (унутрашњост вртића и двориште),  - посматрање активности у групи,  -разговор са васпитачима,  - разговор са децом у групи,  - интервју и упитник за родитеље које су израђивали тимови вртића за свој вртић,  Прикупљени подаци су анализирани, интерпретирани и сачињен је извештај  За потребе процене квалитета 2. и 3. области реализована је:   * едукација за разумевање стандарда квалитета за васпитаче који у претходној школској години нису били обухваћени, * васпитачи су самостално вредновали свој рад уз помоћ Протокола за самовредновање 2. и 3. области квалитета рада, * стручни сарадници и помоћници директора су уз помоћ Протокола за вредновање 2. и 3. области квалитета рада, вредновали рад васпитача и медицинских сестара-васпитача, на узорку од **24 васпитно-образовне групе**, односно **48 васпитача**, * помоћници директора су уз помоћ прилагођеног (скраћеног)протокола обишли **све васпитно-образовне групе,** * реализована је едукација Хоризонтално учење и евалуације за 20 васпитача и медицински сестара-васпитача, * започет процес хоризонталне евалуације у који се укључило **13 васпитача** и медицински сестара-васпитача из **8 вртића** који су самовредновали свој рад у оквиру 3. области, * стручни сарадници и помоћници директора су вредновали реализацију програма **Заједно у адаптацији на узорку од 20 васпитно-образовних група** (јаслене групе и обданишне групе).   За потребе процене квалитета 4. области, стандард **4.3. Предшколска установа подржава учење и развој детета кроз пружање подршке породици**, тимови вртића су сачинили упитнике за самовредновање рада вртића и за испитивање потреба породице, прикупили податке, анализирали и израдили акционе планове за унапређење рада вртића.  За потребе процене кључних стандарада из 1., 4., 5., 6., и 7.области, чланови Тима за самовредновање и помоћници директора су анализирали пефдагошку документацију и другу документацију Установе.  Анализом резулатата издвојиле су се јаке стране и слабости у раду. | | |
| 1. **ОБЛАСТ: ПРЕДШКОЛСКИ ПРОГРАМ, ГОДИШЊИ ПЛАН, РАЗВОЈНИ ПЛАН** | **Опис и процена квалитета** | |
| У припремању докумената Установе учествују родитељи, васпитачи, медицинске сестре-васпитачи и стручни сарадници. Родитељи су у активни учесници Тимова вртића у оквиру којих у сарадњи са васпитачима и медицинским сестреме-васпитачима одређују приоритете за даљи развој васпитно-образвоног рада и израду акционих планова за унапређење васпитно- образвоног рада. У оквиру Годишљег плана рада Установе, такође, постоје планови рада Савета родитеља и Управног одбора. Представници локалне заједнице су укључени у заједничко планирање пројеката са представницима из истанове.  Документа Установе садрже програме и планове за пружање подршке деци и породици. У Годишњем плану рада Установе постоји план сарадње са родитељима, програми за пружање подршке деци и породици. Предшколски програм садржи програме за подршку деци и породици.  У Установи постоји Тим за посебне и специјализоване програме који организује испитивање потреба породица и расписује јавни конкурс за реализаторе програма. На основу утврђених потреба и понуде програма, планира се реализација посебних и специјализованих програма.  У ГПР предшколске установе наведене су одговорности, динамика и начин реализације Програма заштите деце од насиља, злостављања и занемаривања Наведени су циљеви, принципи Програма, спољашња и унутрашња заштитна мрежа, план рада тима,акциони план превентивних и интервентних активности за спречавање насиља  Упоређујући опис стања у Установи са кључним стандардом 1.4. квалитета рада предшколских установа процењујемо да се Установа налази на нивоу 4. | | |
| 1. **ОБЛАСТ: ВАСПИТНО-ОБРАЗОВНИ РАД** | **Опис и процена квалитета** | |
| Сав простор у свим вртићима је осмишљен и користи се као средина за учење. У претходном периоду, кроз различите активности подстакнуте развојним планирање, доста се радило на уређењу простора и стварању подстицајне средине за развој деце. Било је пуно активнпости које су се односиле на прикупљање материјала (дидактичког, рециклажног, природног) у сарадњи са родитељима, уређивању куткова (прегледност, доступност), уређивању дворишта, ходника. Васпитачи су ускладу са своим могућностима и у условима које имају (стари намештај, већи део собе покривен ормарима) прилагодили простор у циљу подстицања самосталности деце. У свим вртићима простор омогућава рад у великој групи, мањим групама и индивидуално. У наредном периоду, потребно је израдити план за уређење објеката новим намештајем ( кревети који ће заузети мање простора и омогућити адекватније коришћење остатка простора).  У претходној школској години смо имали низ едукација на тему подстицања развоја емоционалних компетенци, решавања конфликата, адекватно реаговање емоционалне реакције деце. Ове теме увек представљају изазов за васпитаче и потребно је пуно подршке од стране стручних сарадника. У свим ВО групама се приоритетно негује позитивна атмосфера. Негује се поштовање различитости кроз програме за јачање самопоштовања, народне обичаје, упознавање других култура, индивидуализацијом одређених активности у вртићу. У свим групама се почетком нове школске године утврђују правила понашања у којима учествују деца и која представљају базу за даље развијање позитивне и безбедне атмосфере. у 15% ВО група постоје тешкоће у успостављању правила и поштовања правила због васпитног стила васпитача или због специфичног понашања детета. У свим групама стварају се прилике за интеракцију деце са децом различитих узраста и са одраслима. У току ове школске године, стручни сарадници су кроз педагошко инструктивни рад и рад стручних актива пружали подршку васпитачима како да у процесу планирања активности у већој мери уваже дечије идеје и предлоге. Можемо да кажемо да је у 80% група, васпитач тај који је доминанатан када је у питању бирање теме и начина реалзације активности.  У 10% посто ВО група, планиране активности уважавају различите стилове учења детета (видљиво је у документацији).  Интезивно се радило на унапређењу планирања и евалуирања ВО рада. Планирање ВО рада се прописно документује и сва документација је доступна. Тренутно стање у Установи је следеће; у 100% ВО група се воде белешке за свако дете 4 пута годишње, у 80% ВО група је видљиво да се белешке о деци заснивају на системтском праћењу дечијег развоја уз помоћ различитих инструмената, у 50% ВО група је видљива повезаност бележака о деци са планом (циљевима и задацима), и евалуација.  У великом броју група се и даље планирају активности за целу групу, и ретко су у плановима диференцирани нивои једне активности. Постоји разноврсна понуда активности у току једне недеље. Методе, у великом броју ВО група, су фронтални и индивидуални рад. Потребно је унапредити планирање задатака и активности како би се омогућило квалитетно учење све деце која имају различите стилове учења. Дневни и недељни планови обухватају активности у току читавог дана. Активности из различитих подручја сазнања су најчешће обједињене месечном темом. У сарадњи са родитељима и децом планирају се различите радионице, акције, излети.  Интеграција ИОП-а у план групе је, кроз дугогдишњи процес самовредновања Установе, дефинисана као слабост. Тим за инклузивно образовање и стручни сарадници су интезивно радили на унапређивању интегрисања ИОП-а у план целе ВО групе кроз активе и индивидуалне разговоре са васпитачима. Потребно је наставити подршку у овјо области како би се постигла флуентност и самосталност васпитача.  Игре и активности које се реализују у главном одговрају потребама и интересовањима деце. У одређеном броју група 30% постоје тешкоће у осмишљавању активности за децу са специфичним интересовањима, децу са проблематичним понашањем или за децу различитог узраста. Понуде активности у току дана су често разновресне, али у појединим ВО групама постоје периоди (фронтална активнсот) када деца немају понуђен избор активности. Учење деце одвија се кроз различите типове активности. Потребно је планирати и реализовати више истраживачких и сарадничких активности.  Што се тиче излажења у сусрет дечијим потребама и индивидуалним разликама за сном и кретањем, вртићи, па и саме групе, се веома разликују. Увећини ВО група сва деца спавају или не спавају у зависности од одлуке васпитача и родитеља те групе. Проблеми излажења у сусрет дечијим потребама за сном се најчешће тичу мањка простора, организационих проблема, великог боја деце у групи. у највећем броју вртића, скоро као неписано правило, постоји пракса да сва деца ос јасленог узраста па до 5,5 година спавају, осносно леже у креветићима минимум сат времена. Ритам дана је јасно дефинисан у свим вртићима. Видљиво је да су деца упозната са планом дневних активности. Индивидуалне потребе за тоалетом се уважавају. Деци је омогућено да се самостално хране, пружа им се потребна подршка.  Реализацијом програма "Заједно у адаптацији" обезбеђују се услови за тимско стварање оптималних услова за адптацију деце на вртић и јаслице.  У свим јасленим групама, план адаптације се прави у сарадњи са родитељима пре поласка детета у јаслице. Даље унапређивање програма се може односити на већу индивидуализацију процеса адаптације (планирање материјала, садржаја, активности које дете воли, играчке, реквизити, материјала донети од куће).  Што се тиче обданишта, проценат група који планирају адаптацију у сарадњи са родитељима је мањи. У неким обданишним групама програм адаптације не укључује непосредно укључивање родитеља у ВО рад. Такође, је потребно проширити програм на забавишне групе.  Потребно и даље радити на унапређивању процеса планирања, индивидуализацији ВО рада, већем излажењу у сусрет дечијим потребама за сном, и кретањем, разноврснијој понуди активности. Потребно је даље унапређивати следеће стандарде квалитета: 2.3. План васпитно-образовног рада групе је основа за оптимално напредовање у учењу и развоју детета, 2.4. Игре и активности одговарају потребама и интересовању деце, 2.5. Ритам живљења прилагођен је потребама деце.  Ниво остварености: 3 | | |
| 1. **ОБЛАСТ: ДЕЧИЈИ РАЗВОЈ И НАПРЕДОВАЊЕ** | **Опис и процена квалитета** | |
| Мотивисаност деце и активно учешће деце у игре и активности васпитачи процењују веома високо. Непосредним посматрањем ВО рада у оквиру узорка можемо да закључимо да је овај стандард 100$% остварен односно да су деца мотивасан, активно укључена, да постоји партнерски однос између васпитача и деце у оквиру ког преузимају различите улоге, да су деца укључена у процес документовања сопственог развоја кроз портфолиа.  У претходном периоду, у великој мери смо унапређивали праћење напредовања деце у учењу и развоју. Прикупљањем и анализом података закључујемо да 50% васпитача и васпитача медицинских сестара има тешкоћу у планирању праћења, документовања праћења. У установи постоји велики број развојних скала које васпитачи користе за праћење дечијег развоја и напредовања. У 50% ВО група можемо да кажемо да се праћење одвија континуирано кроз праћење деце у различитим активностима (видљиво у белешкама које васпитач води за себе) али често није видљиво у евалуацијама.  У Установи се реализују и унапређују програми који укључују родитеље у процес праћења дечијег развоја и напредовања (Заједно у адаптацији, Заједно у поласку у школу, Ја полазим у школу, Моја изложба, инклузивни програм Вртић по мери детета).  20% ВО група квартално информише родитеље о напредовању дечијег развоја и учења кроз извештаје и индивидуалне разговоре.  У 80% ВО група постоји разноврсна докуметација о дечијем развоју и напредовању. За сву децу којој је потребна додатна подршка израћује се педагошки профил. Процена напредовања је у функцији индивидуализације ВО рада.  Издвојена је област систематско посматрање и праћење дечјег развоја и напредовања, као област коју треба унапредити, посебно стандард 3.2. Праћење напредовања деце у развоју и учењу у основи је процеса васпитно-образовног рада. У односу на то, оценили смо да је тренутни ниво квалитета, на коме се Установа у целини налази,3. | | |
| 1. **ОБЛАСТ: ПОДРШКА ДЕЦИ И ПОРОДИЦИ** | **Опис и процена квалитета** | |
| У Предшклској усатанови "Наша радост" се врши анализа ризика безбедности која је полазна основа за обезбеђивање сигурне и безбедне средине. Анализа стања безбедности у Програму заштите деце од насиља, злостављања и занемаривања је у складу са упутством из Приручника за примену Посебног протокола за заштиту деце од насиља, злостављања и занемаривања у образовно-васпитним установама.  Установа има Програм заштите деце од насиља, занемаривања и злостављања, Тим за заштиу деце од насиља занемаривања и злостављања који планира превентивне и интервентне активности. Тим прати структуру Установе тј. централни Тим (директор, секретар, стручни сардници, помоћници директора и представник родитеља) и подтимови на нивоу вртића (помоћник директора, шеф вртића, педагог, психолог и родитељ).  У свим вртићима постоји Програм заштите, плакати са Протоколом поступања у ситуацијама насиља, обрасци за евиденцију насилних ситуација.  Реализована је обука из области превенције насиља за васпитно особље од стране ШУ. Реализују се програми који имају за циљ развијање просоцијалног понашања деце и реализују се едукације за васпитаче у циљу унапређења комуникативних вештина, сензибилизације за дечије потребе, дисциплиновање, савладавање стреса,...  Постоји унутрашња заштитна мрежа која реагује у свим случајевима насиља. Постоје тешкоће у препознавању насиља и дефинисању нивоа насиља. Тада Тим консултује Школску управу. Установа сарађује са спољашњом заштитном мрежом. У установи се поштују законски прописи о спровођењу превентивних мера безбедности заштите од пожара. Такође се поштују прописи о едукацији запослених за пружање прве помоћи.  У Установи постоје различити начини информисања родитеља о правима детета. Информације о правима детета родитељи добијају кроз одређене програме ("Заједно у адаптацији", "Самопоштовање", "Вртић по мери детета"). Сваке године деца у ППП-у добијају примерак "Буквара дечијих права".  Постоји програм сарадње са породицом у: Предшколском програму који је операционално разрађен у Годишњем плану рада Установе. У књигама рада васпитача постоји план сарадње са породицом и прецизирани су облици сарадње.  Установа сарађује са Локалном самоуправом, Центром за социјални рад и другим организацијама. Постоји сарадња са Едукативним центром Рома у циљу укључивања све ромске деце у предшколски програм. У Установи се предузимају мере за редовно похађање предшколског програма. Формиран је Тим за проширење обухвата деце у који су, осим наше Установе, укључени представници Центра за социјални рад, Дома здравља, Патронажне службе, Центра за едукацију Рома, Црвеног крста.  На нивоу васпитних група се организују различити облици пружања подршке родитељима у циљу развијања родитељских компетенција.  У Установи се реализују програми који имају улогу јачања родитељских компетенција и индивидуализовном приступу породици: Заједно у адаптацији, Заједно у поласку у школу, Ја полазим у школу, Моја изложба, инклузивни програм Вртић по мери детета. На нивоу васпитне групе остварују се различити начини и облици међусобног информисања о развоју и напредовању деце (родитељски састанци, индивидуални разговори, извештаји за родитеље, припредбе, отворени дани, изложбе,...).  Присутни су сви облици сарадње са родитељима, али се заступљеност појединих облика разликује у зависности од вртића и васпитача. Најзаступљениј облик сарадње по процени родитеља је информативни родитељски састанак. У великој мери је присутна писана комуникација и свакодневне размене између васпитача и родитеља. Велико је интересовање и одазив родитеља за креативне радионице, излете и радне акције.  У 28 вртића је формиран тим вртића који чине родитељи, васпитачи, стручни сарадници и помоћници директора. Задатак тима је да испита потребе и васпотно-образовне ставове родитеља тог вртића и да сачини акциони план за унапређење услова за спровођење ВО рада. Развојним планом је предвиђено да се до краја 2018. формирају тимови вртића у свим објектима.  Развојним планом планиране су активности за укључивање родитеља и деце у превентивне активности за превенцију насиља, занемаривања и злостављања деце.  Такође се кроз различите програме и активности унапређује индивидуализација сарадње са породицом.  Вредновањем рада Установе у односу на стандарде 4.1. и 4.3. процењујемо да се Установа налази на нивоу 4. | | |
| 1. **ОБЛАСТ: ЕТОС** | **Опис и процена квалитета** | |
| Промоција вртића и његов углед израз су заједничког ангажовања запослених кроз организацију манифестација (Клинцијада, Дечија недеља), , реализацију различитих пројеката на нивоу групе, вртића или установе )еколошки пројекти, Е Твиниг пројекти, , учествовање на различитим манифестацијама за децу, стручним скуповима, стручним удружењима, ...  Примери добре праксе се размењују у оквиру рада стручних актива и кроз процес хоризонталне евалуације.  Постоје информатори о различитим програмима (Добродошлица, Заједно у адаптацији за јаслице и з вртић, Водич за родитеље- На путу до школе, Зрелост детета за полазак у школу, Агресивност и решавање конфликата, Дисциплиновање детета)  Рад Установе се презентује преко веб странице Установе, телевизије, радија и новина.  У предшколској установи је организована сарадња и међусобна информисаност између руководећих, стручних и саветодавних органа.  Тимови вртића обезбеђују реализацију различитих врста активности у којима сарађују васпитачи, медицинске сестре-васпитачи, стручни сарадници, помоћници директора и родитељи, као и представници локалне заједнице.  Установа формира стручне тимове за израду и реализацију разних пројеката. Теме и пројекти се реализују најчешће на нивоу једне васпитне групе, али смо у претходном периоду интезивно радили на стварању тимске атмосфере у вртићима, што је резултирало заједничким планирањем активности за унапређење рада вртића. Васпитачи из различитих педагошких јединица имају прилику да размењују своја искуства на стручним активима. У Установи је такође започет процес хоризонталне евалуације који је васпитачима омогућио квалитетну размену и учење. У установи постоји стална сарадња и размена искуства између радних јединица. Васпитачи и деца остварују сарадњу са основном школом на нивоу објекта/групе. Сарадња се остварује кроз посете деце из вртића и ученика у ОШ вртићима уз заједничку активност (заједничко учешће у манифестацијама, приредбама...). Васпитачи и деца реализују сарадњу са различитим институцијама (културним, образовним ...) у циљу остварења програмских циљева.  Упоређујући опис стања у Установи са кључним стандардима 5.3. и 5.5. квалитета рада предшколских установа процењујемо да се Установа налази на нивоу 4. | | |
| 1. **ОБЛАСТ: ОРГАНИЗАЦИЈА РАДА И РУКОВОЂЕЊЕ** | **Опис и процена квалитета** | |
| Директор и помоћници директорра планирају и остварују надзор и инструктивни рад у свим сегментима рада Установе. Руководећи кадар чине, директор, помоћник директора- саветник за васпитно образовни рад, три помоћника директора који руководе педагошким јединицама, помоћник директора за техничка питања и кадрове. 10 стручних сарадника планиорају и остварују педагошко инструктивни рад у Установеи. У претходној школскоје години, Развојним планом установе за 2015/2016. годину и појединачним Програмима рада стручних сарадника планирано је систематско праћење и педагошко инструктивни рада у процесу адаптације деце на вртић и јаслице, у 20 ВО група на основу Протокола за вредновање 2. и 3. области квалитета, васпитаче који имају између 2 и 5 година радног стажа. Такође, сваки појединачни стручни сарадник планира Годишњим програмамом рада праћење и рад са васпитачима који реализују поједине програме чији је он координатор (програми за увођење језика, двојезични програми, Прилагођени монтесори програм, ...) Стручни сарадници су , поред ових плански реализовних активности педагошко-инструктивног рада, вршили педагошко-инструктивни рад у групама где се у току године појавила потреба.  Запослени, родитељи и представници локалне заједнице заједнички планирају и реализују активности које доприносе развоју различитих програма, пројеката, едукација, уређењу објеката у циљу праћења и подстицања напредовања деце. Годишњим планом рада установе и Развојним плааном установе прецизирани су и дефинисани сви циљеви, задаци и активности који треба да побољшају ВО рад како би праћење и подстицање развоја детета бло што квалитетније. Активности које су реализоване у оквиру рада стручних органа су се односиле на теме: самовредновање, праћење дњчијег развоје, израда инструмената за праћење дечијег развоја, примери добре праксе, планирање и евалуација ВО рада, сарадња са локалном заједницом, израда акционих планова за унапређење рада вртића, ...  Директор предузима мере за унапређивање васпитно-образовног рада на основу резултата праћења и вредновања.  Директор посредно (преко помоћника директора) учествује у раду стручних тимова формираних у оквиру Установе.  Тим за самовредновање континуирано остварује самовредновање рада установе.  Упоређујући опис стања у Установи са кључним стандардом 6.4. квалитета рада предшколских установа, процењујемо да се Установа налази на нивоу 4. | | |
| 1. **ОБЛАСТ: РЕСУРСИ** | **Опис и процена квалитета** | |
| План предшколске установе за професионални развој је утемељен на редовном самовредновању. Самовредновање у Установи се врши на свим нивоима (појединца, групе, вртића и и установе). Тим за стручно усавршавање израђује план стручног усавршавања на основу издвојених приоритета за унапређење.  Запослени се стручно усавршавају у складу са годишњим планом стручног усавршавања. За већину програма постоје протоколи за редовно праћење и евалуирање примене стечеинх знања.  Приправници се уводе у посао у складу са законским нормама.  Васпитачи и стручни сарадници тимским радом доприносе унапређењу квалитета ВО рада кроз тимове на нивоу установе, тимове вртића, стручне активе.  У Установи се континуирано врши обука за оспособљавање ВО радника да врше континуирану самоевалуацију. У претходном периоду је организовано низ едукација у циљу пружања подршке васпитачима да самовреднују свој рад. У Установи је започет процес хоризонталне евалуације који је процењен од стране васпитача као веома користан за увиђање области рада који треба да се унапреде, као и за проналажење решења и начина за унапређење. Сви васпитачи и стручни сарадници континуирано самовреднују свој рад.    Упоређујући опис стања у Установи са кључним стандардом 7.2. квалитета рада предшколских установа процењујемо да се Установа налази на нивоу 4. | | |
| **Предложене мере** | | **Начин праћења** |
| Унапредити процесе планирања, реализације и евалуације васпитно-образовног рада у смислу:   * + - примене процеса евалуације и самоевалуације као основе за даље планирање во рада     - планирање сдражаја који уважавају различите стилове и форме учења детета     - документовање индивидуализованог рада са децом и порордицом.   Унапредити ВО процес тако што ће:   * игре и активности бити више усклађене са принципима интегрисаног и кооперативног учења (прилагодити простор за самостално полуживање деце материјалима и играчкама, повећати понуду неструктуиранихи природних материјала, повећати учешће деце у избору теме, начину реализације и евалуације, повећати учесталост групног облика рада, кооперативних и истраживачких активности, повећати понуду разноликих активности у току дана и омгућити деци да бирају активности у које ће се укључити) * уважити потребу детета за спавањем/неспавањем. | | Извештаји стручних сарадника  Извештаји помоћника директора  Извештаји стручинх актива и тимова |
| Унапредити процес праћења дечјег развоја и напредовања у смислу:   * + - употребе различитих начина и инструмената,     - израде плана праћења,     - тимског праћења дечјег развоја (укључивање родитеља). | | Извештаји стручних сарадника  Извештаји стручних актива и тимова  Књиге рада васпитача |
| Унапредити сарадњу вртића и породице у смислу:   * + - укључивања родитеља у процесе планирања, реализације и евалуације во рада;     - индивидуализовања сарадње;     - укључивање породице у превентивне активности заштите деце од насиља | | Извештаји тимова вртића  Извештај о реализацији акционих планова за унапређење ВО рада  Извештаји стручних сарадника |